Bhagalpuras
Bhagalpuras (hind. भागलपुर, IAST: Bhāgalpur) – miestas Biharo valstijoje (šiaurės rytų Indija), į pietus nuo Gango upės. Didelis geležinkelio ir autokelių mazgas. Išvystyta ryžių, cukraus, vilnos, šilko pramonė. Yra universitetas (nuo 1960 m.), žemės ūkio tyrimų institutas. Šiaurėje plyti aliuvinė lyguma, pietuose Čhota Nagpuro miškinga plynaukštė. Regioną drėkina Gangas ir Chandan upė. Auginamos žemės ūkio kultūros.